b'\n_START_ARTICLE_\nDiagram TAS\n_START_PARAGRAPH_\nDiagram TAS (iz angle\xc5\xa1kega Total Alkali Silica \xe2\x80\x93 celotne alkalije proti SiO\xe2\x82\x82) je petrolo\xc5\xa1ki diagram za razvr\xc5\xa1\xc4\x8danje ve\xc4\x8dine obi\xc4\x8dajnih vulkanskih kamnin, ki temelji na razmerju med vsebnostjo alkalij (Na\xe2\x82\x82O in K\xe2\x82\x82O) in vsebnostjo silicijevega dioksida (SiO\xe2\x82\x82). Razmerje ima pomembno vlogo pri dolo\xc4\x8danju aktualne in normativne mineralogije kamnine._NEWLINE_Diagram se uporablja za kamnine, v katerih se ne da dolo\xc4\x8diti modalne vsebnosti mineralov, ki je potrebna za klasificiranje z diagramom QAPF. Vsebnost mineralov je zlasti te\xc5\xbeko dolo\xc4\x8diti v finozrnatih in steklastih kamninah.'